Lav et referat af nedenstående tekst:

Tekst:
Vinterpakken er vedtaget af et flertal i Folketinget, og den kan bruges til særlige, midlertidige indsatser for at bidrage til at styrke og understøtte aktiviteten samt fastholde sundhedspersonale – og dermed få sygehusvæsenet gennem en særlig ekstraordinær svær vintersæson til gavn for både personale og patienter. Region Nordjyllands del af vinterpakken er 103,3 mio. kr. Et flertal i Regionsrådet har tirsdag nikket ja til, hvordan Folketingets vinterpakke på 103,3 mio. kr. skal bruges i Region Nordjylland. Fælles forhandlinger med faglige organisationer Region Nordjylland har været i fælles forhandlinger med de faglige organisationer, og sammen med dem er der indgået aftale om at bruge pengene til fastholdelse af personale hen over vinteren og til bonus for de medarbejdere, der i løbet af vinteren tager et ekstra nap med i form af overarbejde eller frivilligt ekstra arbejde. - I Region Nordjylland har vi prioriteret coronavinterpakken til de dele af sundhedsvæsenet, der har allermest brug for styrket robusthed hen over denne vinter, siger regionsrådsformand Ulla Astman (S) og uddyber: - Hos os har vi defineret formålet som blandt andet at fastholde sundhedspersonale på de nordjyske hospitaler i særligt udsatte afsnit og styrke aktiviteten i forhold til det akutte pres og den overbelægning, vi oplever her i vinter, siger hun. Det har været vigtigt for de faglige organisationers sammenslutning Forhandlingsfællesskabet og Danske Regioner, at pengene fra vinterpakken skal bruges bredt blandt faggrupper og på tværs af opgaver og områder. Fastholdelsestillæg for flere faggrupper Aftalen indebærer, at en lang række medarbejdere på for eksempel de døgndækkede sengeafsnit på Aalborg Universitetshospital og Regionshospital Nordjylland og de medarbejdere, der servicerer de områder - for eksempel portører og rengøringpersonale - får et fastholdelsestillæg på 12.000 kroner. Beløbet er ens for alle de valgte faggrupper. Derudover får medarbejdere, der arbejder ekstra, en bonus ved vinterens udløb. Hvor stor bonussen er, vil være afhængig af mængden af overarbejde og frivilligt ekstra arbejde. - Vi har bestræbt os på at gøre det ens på tværs af regionens hospitaler, så det er gennemskueligt, hvad der gives tillæg for, men selvfølgelig med respekt for, at vores sygehuse er forskellige organiseret, siger regionsdirektør Christian Boel i en pressemeddelelse .

Referat:
Et flertal i Regionsrådet har nikket ja til, hvordan Folketingets vinterpakke på 103,3 mio. kr. skal bruges på de nordjyske sygehuse.